CELEX: 22017D1026
Language: sl
Date: 2015-10-30 00:00:00
Title: Sklep Skupnega odbora EGP št. 237/2015 z dne 30. oktobra 2015 o spremembi Priloge I (Veterinarske in fitosanitarne zadeve) k Sporazumu EGP [2017/1026]

22.6.2017   
               
               
                  SL
               
               
                  Uradni list Evropske unije
               
               
                  L 161/6
               
            SKLEP SKUPNEGA ODBORA EGP
      št. 237/2015
      z dne 30. oktobra 2015
      o spremembi Priloge I (Veterinarske in fitosanitarne zadeve) k Sporazumu EGP [2017/1026]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo Komisije (EU) 2015/728 z dne 6. maja 2015 o spremembi opredelitve snovi s specifičnim tveganjem iz Priloge V k Uredbi Evropskega parlamenta in Sveta (ES) št. 999/2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) je treba vključiti v Sporazum EGP.
               
            
                  (2)
               
               
                  Uredbo Komisije (EU) 2015/1162 z dne 15. julija 2015 o spremembi Priloge V k Uredbi Evropskega parlamenta in Sveta (ES) št. 999/2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (2) je treba vključiti v Sporazum EGP.
               
            
                  (3)
               
               
                  Ta sklep se nanaša na zakonodajo v zvezi z živimi živalmi, ki niso ribe in živali iz ribogojstva. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP.
               
            
                  (4)
               
               
                  Izvedbeni sklep Komisije št. 2013/503/EU (3), vključen v Sporazum EGP s Sklepom Skupnega odbora EGP št. 167/2014 (4), se nanaša na žive živali, ki niso ribe in živali iz ribogojstva. Zato bi moralo biti navedeno, da se Izvedbeni sklep Komisije št. 2013/503/EU ne uporablja za Islandijo.
               
            
                  (5)
               
               
                  Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
               
            
                  (6)
               
               
                  Prilogo I k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Poglavje I Priloge I k Sporazumu EGP se spremeni:
      
                  1.
               
               
                  v točki 12 (Uredba (ES) št. 999/2001 Evropskega parlamenta in Sveta) v delu 7.1 se dodata naslednji alinei:
                  
                              „—
                           
                           
                              
                                 32015 R 0728: Uredba Komisije (EU) 2015/728 z dne 6. maja 2015 (UL L 116, 7.5.2015, str. 1),
                           
                        
                              —
                           
                           
                              
                                 32015 R 1162: Uredba Komisije (EU) 2015/1162 z dne 15. julija 2015 (UL L 188, 16.7.2015, str. 3).“;
                           
                        
            
                  2.
               
               
                  v točki 59 (Izvedbeni sklep Komisije 2013/503/EU) v delu 7.2 se doda:
                  „Ta akt se ne uporablja za Islandijo.“
               
            Člen 2
      Besedili uredb (EU) 2015/728 in (EU) 2015/1162 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
      Člen 3
      Ta sklep začne veljati 1. novembra 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 30. oktobra 2015
         
            
               Za Skupni odbor EGP
            
            
               Predsednica
            
            Oda SLETNES
         
      
      
         (1)  UL L 116, 7.5.2015, str. 1.
      
         (2)  UL L 188, 16.7.2015, str. 3.
      
         (3)  UL L 273, 15.10.2013, str.38.
      
         (4)  UL L 202, 30.7.2015, str. 12.
      
         (*1)  Navedena ni nobena ustavna zahteva.